b'\n_START_ARTICLE_\nTre\xc4\x8diasis Jono lai\xc5\xa1kas\n_START_PARAGRAPH_\nTre\xc4\x8diasis Jono lai\xc5\xa1kas \xe2\x80\x93 viena i\xc5\xa1 Naujojo Testamento knyg\xc5\xb3. Tradici\xc5\xa1kai manoma, kad j\xc4\x85 I a. pabaigoje para\xc5\xa1\xc4\x97 apa\xc5\xa1talas Jonas. Lai\xc5\xa1kas adresuotas ba\xc5\xbeny\xc4\x8dios vadovui Gajui, kuris giriamas ir \xc4\xafsp\xc4\x97jamas d\xc4\x97l smulkaus vietinio diktatoriaus.\n_START_SECTION_\nTurinys\n_START_PARAGRAPH_\nAutorius d\xc5\xbeiaugiasi, kad Gajus i\xc5\xa1tikimai elgiasi, pagelb\xc4\x97damas broliams, ypa\xc4\x8d atvykstantiems i\xc5\xa1 svetur. Taip pat autorius ra\xc5\xa1o, kad jei atvyks, primins Diotrefo darbus, kuriuos \xc5\xa1is daro, skleisdamas apie krik\xc5\xa1\xc4\x8dionis piktas kalbas; nesitenkindamas tuo, nei pats nepriim\xc4\x85s broli\xc5\xb3, nei kitiems, kurie nor\xc4\x97t\xc5\xb3 priimti, neleid\xc5\xbei\xc4\x85s ir netgi i\xc5\xa1met\xc4\x85s juos i\xc5\xa1 bendruomen\xc4\x97s. Lai\xc5\xa1ke giriamas Demetrijas. Autorius \xc5\xbeada greitai atvykti.'